Οπωσδήποτε ναι. Ενώ η άφθονη βροχή είναι προφανώς ένα τεράστιο πλεονέκτημα, δεν είναι ποτέ εναρμονισμένη σε χρόνο και σε ποσότητα με τις ανάγκες του φυτού, ώστε να μπορέσει η καλλιέργεια να φτάσει στη μέγιστη δυνατή απόδοση της. Αυτό είναι περισσότερο εμφανές σε αμμώδη εδάφη, λόγω της χαμηλότερης ικανότητας συγκράτησης νερού. Επιπλέον, η στάγδην άρδευση είναι ένα σύστημα παροχής θρεπτικών συστατικών που σας επιτρέπει να εφαρμόζετε υδρολίπανση και να ελέγχετε τα επίπεδα των  θρεπτικών στοιχείων στο έδαφός σας, με ακριβή και οικονομικό τρόπο. Η εφαρμογή  όλης της απαιτούμενης ποσότητας λιπασμάτων σε λίγες μόνο δόσεις μπορεί να αποδειχθεί σπατάλη, ειδικά κάτω από συνθήκες  έντονων βροχοπτώσεων που προκαλούν έκπλυση. Η παροχή των θρεπτικών συστατικών σε περισσότερες εφαρμογές καθ’ όλη τη διάρκεια της καλλιεργητικής περιόδου εγγυάται ότι η καλλιέργεια σας παίρνει αυτό που χρειάζεται στη σωστή στιγμή. Αυτό καθιστά το σύστημα στάγδην άρδευσης ως το τέλειο εργαλείο για την αύξηση της παραγωγικότητας, σε αγρούς που πριν αρδεύονταν μόνο με βροχή.